Sistem toplotne črpalke vključuje notranjo in zunanjo enoto. Notranja je vgrajena v objektu, zunanja pa izven. Notranja enota z integriranim bojlerjem za sanitarno vodo je približno velikosti hladilnika, je popolnoma čista in izredno tiha ter zasede malo prostora. Ne potrebujemo kurilnice oz. posebnega prostora. Najpogosteje se jo namesti v pomožni prostor, kot sta utility ali shramba. Notranja enota brez bojerja je precej manjša, vgradimo jo lahko kar v kuhinjo zraven ostalih gospodinjskih aparatov. Zunanjo enoto namestimo izven objekta, ob delovanju oddaja zvok, ki pa bo na primerni lokaciji popolnoma nemoteč. Zvočni tlak zunanjih enot, ki se meri na razdalji 1-5m je od 43dB (A), kar je primerljivo z glasnostjo v knjižnici.